**TERMÉKNÉV STONE PREMIUM flexibilis burkolatragasztó**

**LEÍRÁS/ANYAGÖSSZETÉTEL** STONE PREMIUM gyárilag előkevert, por alakú, cement kötőanyagot, ásványi töltőanyagot, szálerősítést és tulajdonságjavító adalékokat tartalmazó fagyálló szürke színű flexibilis ragasztóhabarcs. A STONE PREMIUM ragasztótapasz MSZ EN 12004 szabvány szerinti a C2TE S1 osztályba tartozik. Cement kötésű nagy tapadószilárdságú (C2), lecsúszásmentes (T), nyújtott nyitott idejű (E), alakváltozásra képes (S1).

**ALKALMAZÁSI TERÜLET** Különösen alkalmas homlokzati burkolatok, valamint nagyméretű, sötét színű burkolólapok ragasztására, nagy mechanikai, termodinamikai terhelésnek kitett felületekre (kent szigetelésekre, teraszokra, erkélyekre, fűtött alapfelületekre). Alkalmas meglévő burkolatra, csempét csempére történő ragasztásra. Kerámia csempék, mozaikok, természetes és műkövek, greslapok, finomkőlapok szokásos építőipari alapfelületekre történő ragasztására, bel - és kültérben egyaránt. Max. 6400 cm2 lapméretig (pl: 80×80cm).

**FELHORDHATÓ** Beton, estrich, anhidritesztrich, kőműves szerkezetek, mész- cement vakolatok, gipszkarton, gipsz építőelemek.

**ALAPFELÜLET JELLEMZŐI** A ragasztási alap por, zsír, olaj és szerves anyag mentes, szilárd, száraz, egyenletes, mozgás- és zsugorodás mentes legyen. A laza részeket el kell távolítani! Fémre, fára, gipszkartonra és festett felületre nem ajánlott! Padló burkolás esetén 3 mm-nél nagyobb felületi egyenetlenségnél javasoljuk burkolás előtt az X-FLOOR aljzatkiegyenlítőink használatát. Az X-FLOOR aljzatkiegyenlítőkről részletes információt talál a [www.meton.hu](http://www.meton.hu) weboldalon.

**ALAPOZÁS** GROUND univerzális mélyalapozó használata minden esetben szükséges a megfelelő tapadás elősegítésére. A GROUND univerzális mélyalapozóról részletes információt talál a [www.meton.hu](http://www.meton.hu) weboldalon.

**KEVERÉS** A ragasztót a kimért mennyiségű tiszta vízbe szórjuk és lassú fordulatú gépi keverővel (keverőszár) kb. 3 percen át csomómentesre keverjük, 5-10 percig hagyjuk pihenni, aztán még egyszer keverjük át! Víz ismételt hozzáadásával újra keverni TILOS! A bekevert anyagot tanácsos 2 órán belül felhasználni.

**FELDOLGOZÁS MÓDJA** A megfelelően bekevert ragasztót fogazott glettvassal egyenletes rétegvastagságban hordjuk fel a burkolandó felületre és a burkolólapokat ragasztási (nyitott) időn belül, enyhén eltolva, a felületre nyomást gyakorolva helyezzük el. Ragasztóhabarcsos éleket, fugákat nedves szivaccsal azonnal tisztítsuk meg. Az előírt ragasztási időt feltétlenül tartsuk be, túllépése esetén (bőrösödés!) szedjük vissza a felhordott csemperagasztót és pótoljuk újjal. Beltérben alapok felülete minimum 65%-ban érintkezzen a ragasztóággyal, kültérben minimum 90% legyen. Ismeretlen tulajdonságú lapok esetén próbaragasztás feltétlenül javasolt. Kültérben a burkolat lejtése minimum 1%-os kell, hogy legyen, a 30x30 cm-nél nagyobb lapok esetén a nagy víz és mechanikai terhelésnek kitett helyeken kétoldali ragasztás javasolt. A burkolat ragasztása után optimális estben 24–48 óra (20 °C-on, 2 mm vastagságban) múlva járható, fugázható. Amennyiben szintezőék használatával történt a burkolás, úgy az ék eltávolítása min 48óra után történhet. Az alkalmazott szerszámokat használat után el kell mosni. A felhordás a fent leírtak figyelembevételével az általános burkolási szakismeretek alapján történhet.

**FONTOS TUDNIVALÓK** A munkavégzés ideje és a száradási idő alatt a hőmérséklet +5–+25 °C között legyen. A ragasztott burkolatot száradásig nem érheti fagy és tűző napon ne használja. Termékeinkhez a feltüntetett víz mennyiségén kívül más anyagot hozzáadni nem szabad. A rétegvastagság, hőmérséklet és páratartalom befolyásolja a száradási időt. Magas páratartalom és alacsony hőmérséklet késlelteti, magas hőmérséklet gyorsítja a száradási időt. Fal és padlófűtés esetén a fűtésrendszert a ragasztó teljes szilárdulásáig TILOS üzemeltetni. A termék felhasználása szakértelmet igényel! Kérjük, hogy a tájékoztatóban leírtakat gondosan olvassák át, munkavégzés közben vegyék figyelembe, mert a gyártó csak a technológiai előírásoknak megfelelően, szakember által, az előírt jó minőségű felületre felhordott termékre vállal garanciát! Feltétlenül tartsák be az idevonatkozó szakmai előírásokat! A kivitelezésből, illetve annak körülményeiből (felület, szerszám, időjárás stb.) hiányosságaiból eredő károkért a felelősség nem a gyártót terheli!

**MINŐSÍTÉSEK / TERMÉKSZABVÁNY**

MSZ EN 12004-1:2017 szerint: C2TE.

 MSZ EN 12002:2009 szerint: S1.

**MŰSZAKI ALAPADATOK**

**Anyagigény:**

|  |  |  |  |  |
| --- | --- | --- | --- | --- |
| Glettvas fogazat (mm) | 4 | 6 | 8 | 10 |
| Anyagigény (kb.) kg/m2 | 3,0 | 3,6 | 4,3 | 5,0 |

Az anyagigény tájékoztató jellegű, kis mértékben eltérhet a megadott mennyiségtől, a munkavégzési technológiától és az alapfelülettől függően.

**Bekeverés:** ~6 l csapvíz 1 zsák / 25kg ragasztó habarcshoz.

**Felhordás eszközei:** fogazott glettvas (a burkolatnak megfelelő fogazat mérettel).

**Kültéri/beltéri:** kültéri és beltéri felhasználásra.

**Hőmérséklet:** +5 - +25°C között.

**Páratartalom:** a megadott értékek 42% relatív páratartalom mellett 20°C-on értendőek.

**Tapadószilárdság:** ≥1,2 N/mm2.

**Hajlítószilárdság:** ≥3 N/mm2.

**Nyomószilárdság:** ≥1,0 N/mm2.

**Rugalmas alakváltozás:** maximum 2.5mm.

**Nyitott idő:** ~2 óra.

**Korrigálhatóság:** ~5 perc.

**Lecsúszásmentes:** <0,5 mm.

**Terhelhetőség:** az elkészült burkolat ~24-48 óráig védjük a mechanikai terheléstől (ne járjunk rajta), szintezőék használata esetén a szintezőtalp letörése min. 48 óra elteltével történjen.

**Fugázható:** az felületet csak a ragasztóhabarcs teljes száradása után (nedvszívó burkolólapnál legkorábban egy nap múlva) szabad fugázni.

**Lapméretek:** maximum 6400 cm2 (pl: 80×80cm).

**Tűzvédelmi besorolás:** A1.

**KISZERELÉS** 25kg, papírzsákban.

**TÁROLÁS / ELTARTHATÓSÁG** Zárt, fagymentes helyen, nedvességtől, sugárzó hőtől, tűző naptól védve, bontatlan csomagolásban, a csomagoláson jelzett dátumtól 1 évig (+5-+25°C között).